VisitPivka

Božičnica 2024
2024-12-15 17:00 - 19:00 UTC | Kino Pivka, Prečna ulica 1, Pivka, Slovenija, 6257, Slovenia
Vabimo vas, da z nami doživite čaroben glasbeni večer Božičnica 2024, ki bo v nedeljo, 15. decembra, ob 17. uri v Krpanovem domu v Pivki. Stopimo skupaj v zadnje dni leta ob zvokih najlepših božičnih melodij in utripu decembrskega pričakovanja!
Letos bo Božičnica nekaj posebnega, saj bo baritonistu Juretu Počkaju na odru družbo delala pevka Gaja Udovič iz Ilirske Bistrice. Skupaj nam bosta pričarala prav posebno praznično doživetje ob slovenskih in svetovno znanih božičnih melodijah. Njuni dueti, polni topline in povezanosti, nas bodo popeljali v praznično pravljico in nas spomnili na vrednote, ki v tem času osvetljujejo naša srca.
Poleg tega pa bomo ugotovili, če si umetniki z idejnim vodjo na čelu zaslužijo božičnico tudi na balkanskem trgu.
Na odru ju bo spremljal izbrani Pozabljeni orkester s priznanimi glasbeniki: Snježana Pleše – Žagar (klavir), Jon An Herlič (trobenta), Kristijan Arh (harmonika), Žiga Klun (bobni), Jernej Počkaj (bas), Simon Šubic (kitara). Za zvočno sliko bo skrbel Primož Petohleb, prav tako kot lani pa bo za vizualno odrsko čarobnost poskrbela Julija Petrovčič.
Vstop je prost. Dobrodelne prispevke bomo namenili pivški Karitas. Vsak prispevek bo obogatil praznično vzdušje in prispeval iskrico upanja in radosti v življenja tistih, ki to najbolj potrebujejo.

Dražen (biografska drama)
2024-12-14 19:00 - 20:30 | Kino Pivka, Prečna ulica 1, Pivka, Slovenija, 6257, Slovenia
Danilo Šerbedžija, Hrvaška / Srbija / Slovenija, 2024, 100 min, biografski
Film o življenju Dražena Petrovića, košarkarskega genija, ki je odraščal v Šibeniku, nato pa osvojil Evropo in ZDA. Skozi pomembne življenjske trenutke raziskuje Draženovo neomajno odločnost, globoko povezanost z družino in neizmerno strast do športa, ki ga je popeljal do nesmrtnosti.
Napovednik opisuje film kot “zgodbo o preprostem fantu, ki mu je usojeno postati velik”, in gledalca popelje na ganljivo popotovanje skozi življenje Dražena Petrovića – od njegovih začetkov v Šibeniku do tragične smrti leta 1993. Film, ustvarjen po scenariju Ivana Turkovića Krnjaka in pod režijsko taktirko Danila Šerbedžije, prinaša globoko čustven in intimen prikaz življenja te legendarne športne ikone.

Jelenček Niko 3
2024-12-14 16:00 - 17:30 | Kino Pivka, Prečna ulica 1, Pivka, Slovenija, 6257, Slovenia
Jelenček Niko si želi postati član Božičkovih letečih sil. Med drznimi pustolovščinami spozna, da se mora odločiti med prijateljstvom in zmago v izzivih.
Jelenček Niko se vrača, še vedno živahen, navihan in poln energije. Je pa že malo večji in sanja o tem, da bi se pridružil Božičkovim letečim silam. Odpravi se od doma, da bi izpolnil svoje sanje, a kaj kmalu izve, da se za isto mesto poteguje še nekdo. Jelenčica Stela. Da bi se preostali člani sil lažje odločili, kdo je bolj primeren, Niku in Steli naložijo tri izzive; po dveh je izid izenačen, zato je vse odvisno od zadnjega, najtežjega. Da pa stvar ne bi bila tako enostavna, tik pred božičem izginejo tudi Božičkove sani. Kje so? Kdo jih je vzel? In ali jih bo Niku in Steli uspelo najti? Med napetim, nevarnim in na trenutke tudi zabavnim iskanjem Niko in Stela prideta do globokega spoznanja, ki preseneti vse odrasle.
režija Kari Juusonen, Jorgen Lerdam, scenarij Kari Juusonen, Marteinn Thorisson, Hannu Tuomainen, glasba Nate Tronerud, igrajo Matthew Whelan, Emma Jenkins, Dermot Magennis, Paul Tylak, Roger Gregg, Dermot Magennis, Aileen Mythen, Lucy Smith, Harry Weld Moore, Justin Anene in drugi, producent Antti Haikala, Hannu Tuomainen, distribucija Karantanija cinemas

Sestra Mara
2024-12-13 19:00 - 20:00 | Galerija Krpanov dom Pivka, Prečna ulica 1, Pivka, Slovenia, 6257, Slovenia
Center sodobne umetnosti Pivka vabi na odprtje razstave Sestra Mara, ki bo v petek, 13. decembra 2024, ob 19. uri v Galeriji Krpanovega doma v Pivki. Avtorica projekta je Irina Vdovenko iz Litve, kurator razstave pa je Bagrat Arazyan.
Večer bodo obogatili Vokalna skupina Studenec, Tine Sotlar (trobenta), Julija Cevec (flavta) in Peter Lavrih (recitator). Spomine na Maro bosta delila dr. Nikolaj Kinkela in Ernest Margon, program pa bo povezovala Irena Margon.
Dogodek organizirata Center sodobne umetnosti Pivka in Zavod za turizem Pivka v sodelovanju s Kulturnim društvom Lipa Pivka.

Anora (komedija/romantika)
2024-12-12 19:00 - 20:30 | Kino Pivka, Prečna ulica 1, Pivka, Slovenija, 6257, Slovenia
Sean Baker / ZDA / 2024 / 139 min / angleščina
Dobitnica letošnje zlate palme je svojevrstna pravljica o Pepelki, sodobna screwball komedija, v kateri se Sean Baker (Projekt Florida) na odkrit in neposreden način loteva tem seksa, ljubezni, denarja in moči.
Anori, mladi striptizeti iz brooklynske Male Odese, se odprejo vrata v boljše življenje, ko spozna Ivana, razvajenega, a prikupnega sina ruskega oligarha. Po vrtoglavem tednu divjih zabav in vročega seksa par odleti v Las Vegas, kjer se na vrat na nos poroči. Toda še preden se pravljica dobro začne, novica doseže mladeničeve starše.
režija Sean Baker, scenarij Sean Baker, fotografija Drew Daniels, montaža Sean Baker, produkcija Alex Coco, Samantha Quan, Sean Baker, igrajo Mikey Madison, Mark Eydelshteyn, Yura Borisov, Karren Karagulian, Vache Tovmasyan, distribucija Karantanija cinemas
festivali, nagrade Cannes (zlata palma); Telluride; New York; Toronto; San Sebastián; Busan; London; Viennale

Prižgimo lučke: medgeneracijski dogodek
2024-12-10 17:00 - 18:00 | Ploščad Krpanov dom Pivka, Prečna ulica 1, Pivka, Slovenia, 6257, Slovenia
10. decembra 2024 ob 17. uri vas vabimo v Krpanov dom na medgeneracijski dogodek “Prižgimo lučke”, kjer bomo skupaj ustvarjali čarobno praznično vzdušje. Zapeli nam bodo otroški cerkveni pevski zbor iz Zagorja, lokalni kantavtor Pavel Kaluža in morda še kdo. Dogodek bo povezoval gledališki krožek Osnovne šole Košana.
Na koncu bomo skupaj prižgali lučke, ki jih boste izdelali doma ali na delavnici ter se z njimi sprehodili po mestu. Tisti, ki imate lučke že od lani, jih lahko prinesete s sabo. Pot bo prilagojena vsem, lahko pa se zadržite v avli Krpanovega doma na druženju in čaju.
Vabljeni, da se dogodka udeležite sami, v družbi prijateljev ali pa z otroki in vnuki. Pridite, da skupaj napolnimo prostor z lučkami in ustvarimo nepozaben večer, ki bo svetil še dolgo v naših spominih. Otroci in vsi drugi vas bomo veseli – prižgimo lučke skupaj!

Koncert Pevske skupine Studenec
2024-12-08 17:00 - 19:00 | Kino Pivka, Prečna ulica 1, Pivka, Slovenija, 6257, Slovenia
Pevska skupina Studenec vabi na koncert, ki bo 8. decembra ob 17. uri v Krpanovem domu.
Na odru se jim bodo pridružili tudi posebni gostje – Pevski zbor MD slepih in slabovidnih Koper.

Ku pride Miklavž: koncert Fantov spod Šilentabra z gosti
2024-12-07 19:00 - 21:00 | Športna dvorana Skala, Prečna ulica 3, Pivka, Pivka, 6257, Slovenia
Letošnji koncert “KU PRIDE MIKLAVŽ” bo prav gotovo eden večjih dogodkov v občini Pivka. Na njem bo nastopilo preko 150 glasbenic in glasbenikov z vse Primorske. Lahko celo trdimo, da toliko primorskih ansamblov na istem koncertu še ni nastopalo. In kdo bo z nami: Primorski Fantje, Erazem, Akordi, Direkt, Osminka, Istrski Fantje, VS Iskrice, Staro na novo, Snežnik, Jakob Tonjko, Harmonikarski orkester Vilija Marinška, Matica Štavarja in Nika Polesa in drugi…
Seveda, prideta tudi Miklavž in Božiček, pa še “en kup” presenečenj, seveda ne smete manjkati tudi vi naši zvesti poslušalci in poslušalke. Se vidimo v Pivki 7.12.2024 ob 19.00h.

Goodrich (komična drama)
2024-12-07 19:00 - 20:30 | Kino Pivka, Prečna ulica 1, Pivka, Slovenija, 6257, Slovenia
Hallie Meyers-Shyer / ZDA / 2024/ 1h 51min
zgodba:
Komična drama Goodrich razkriva zgodbo očeta, ki ostane sam z dvojčkoma in svojo odraslo hčer prosi za pomoč. Za komedijo je napisala scenarij in jo režirala Hallie Meyers-Shyer. V glavnih vlogah zaigrata Michael Keaton in Mila Kunis.

Vaiana 2 (Moana 2)
2024-12-07 16:00 - 17:30 | Kino Pivka, Prečna ulica 1, Pivka, Slovenija, 6257, Slovenia
David G. Derrick Jr., Jason Hand, Dana Ledoux Miller / ZDA / 2024 / 100 min / sinhronizirano
zgodba:
Priljubljena otoška princesa Vaiana bo znova združila moči s polbogom Mauijem, ko bosta plula v iskanju nevarno izgubljenega.
Po nepričakovanem klicu prednikov se mora Vaiana odpraviti na daljno potovanje čez morja Oceanije. V nevarnih, dolgo izgubljenih vodah doživi pustolovščino, ki ji ni para. Soočiti se mora z zlobno čarovnico in drugimi bitji. Na poti ji stojijo stari in novi prijatelji – polbog Maui, kokoška in pujs.

Jaka Vatovec: Skrivalnice
2024-12-06 19:00 - 21:00 | Hiša kulture v Pivki, Snežniška cesta 2, Pivka, 6257, Slovenia
Na razstavi z naslovom Skrivalnice umetnik predstavlja svoja najnovejša dela, v katerih se ukvarja s pojmom skrivanja / zakrivanja / prikrivanja. V razstavo nas vpelje z delom, kjer ob razstavno besedilo na določenih mestih prekrije, tako da spominja na tajne dokumente. Ob njem na eni strani razstavi sliko, ki nas postavlja pred neprediren črn zid, na drugi pa serijo risb, ki so se mu med skiciranjem narisale »same od sebe«. V osrednji prostor na razstavi postavi delo, pri katerem nas zaintrigira že ponjava, ki se običajno uporablja za prekrivanje, kot nosilec prazne urbane krajine – sprašujemo se, zakaj ni nikjer nikogar, in, kaj se bo zgodilo ali se je nemara že? Še globlje v neznano nas potegne triptih čudaških fotografij s še bolj čudaškim naslovom in ko v zadnjem prostoru obstojimo pred ogromno masko z grotesknim pridihom, vse skupaj deluje že skoraj zlovešče. Da je res tako, nam potrdi črna slika z besedo each (vsak), ki zveni kot prikrita grožnja, in medtem ko se nelagodno sprašujemo, kaj nas čaka, nam stenska risba kot zaključno delo razstave ponudi edini možen odgovor.
Razstava bo na voljo za ogled do 27.12.2024.

Nekoč v Posočju (dokumentarni film)
2024-12-05 19:00 - 20:30 | Kino Pivka, Prečna ulica 1, Pivka, Slovenija, 6257, Slovenia
Hipnotično poetičen film o staroverstvu v Posočju, ki se je iz roda v rod prenašalo samo z ustnim izročilom. Film Eme Kugler temelji na gradivu, ki ga je dolga leta zbiral Pavel Medvešček in nato izdal v knjigi Iz nevidne strani neba (2015).
Film govori o staroverstvu v Posočju, za katerega pa se ne ve, kdaj se je pojavilo. Ve se le to, in to je dokumentirano, da so leta 1331 iz Čedada prišli prinašalci nove vere – krščanstva. Tako se je v Posočju začelo nasilno pokristjanjevanje starovercev, ki je trajalo dolgo. Pokristjanjevanje je bilo izjemno nasilno. Rušili so njihova svetišča in staroverce ne samo preganjali, mnogo so jih tudi pobili. Zaradi tega je staroverstvo, da bi ga ohranili, postala skrita vera in staroverci so se zavezali k molku. Ta vera je preživela samo zato, ker so razvili visoko umetnost prikrivanja, pretvarjanja in zavajanja. In to je veljalo tako za ljudi kot so bile skrivnost tudi lokacije svetišč, svetih mest, še posebno so pa v tajnosti držali obrede. Zaradi vsega tega se je vedenje o stari veri ohranilo izključno v obliki ustnega izročila, ki se je prenašalo iz roda v rod..
scenaristka in režiserka Ema Kugler, avtor glasbe Robert Jiša, direktorja fotografije Lev Predan Kowarski ZFS, Dejan Ulaga, oblikovalec zvoka Boštjan Kačičnik, montažerka Ema Kugler, glavni animator risanke Matej Lavrenčič, nastopajoči Ivan Peternelj, Aino Aalto, Matija Vastl, Blaž Šef, Klemen Kovačič, Kristjan Guček Zdravko Duša, Sebastjan Starič, Dušan Teropšič, glasovi Ivan Peternelj, Romana Šalehar, Andrej Rozman –Roza, Janez Škof, Ivo Barišič, produkacija ZANK, distribucija Demiurg

Delavnica izdelovanja lučk
2024-12-05 17:00 - 19:00 | Krpanov dom Pivka – MMC, Prečna ulica 1, Pivka, 6257, Slovenia
V četrtek, 5. decembra 2024 ob 17.00 bo v Krpanovem domu veselo, saj se bomo zbrali na delavnici za izdelavo lučk iz odpadnih kozarcev za vlaganje. Lučke bomo izdelali zase ali za druge, da si polepšamo praznike. Na delavnici bo poskrbljeno za ves material, ki ga boste potrebovali za okras vaše lučke, prosimo pa, da s sabo prinesete kakšen odslužen kozarec za vlaganje in nekaj dobre volje.
Obenem vam želimo lepe praznike, polne lučk – pa naj bodo to lučke lepih spominov, prihajajočih prazničnih dogodkov ali pa lučke, ki jih boste prižgali drugim s svojo lepo besedo ali nasmehom.
Lepo vas pozdravljamo,
člani lokalne akcijske skupine Starosti prijazne občine Pivka

Prižig lučk 2024
2024-12-01 17:00 - 17:30 | Ploščad Krpanov dom Pivka, Prečna ulica 1, Pivka, Slovenia, 6257, Slovenia

Pod udarom zakona
2024-11-21 19:00 - 20:30 | Kino Pivka, Prečna ulica 1, Pivka, Slovenija, 6257, Slovenia
Jim Jarmusch / ZDA / 1986 / 107 min / angleščina
Nezaposleni DJ Zack in mali zvodnik Jack se znajdeta v louisianskem zaporu z Bobom, razigranim italijanskim turistom.
Velika klasika ameriškega indie filma z neponovljivim triom Tom Waits, John Lurie in Roberto Benigni.

Režija Jim Jarmusch, scenarij Jim Jarmusch, fotografija Robby Müller, montaža Melody London, glasba John Lurie, pesmi Tom Waits, pomočnica režije Claire Denis, produkcija Alan Kleinberg, igrajo Tom Waits, John Lurie, Roberto Benigni, Nicoletta Braschi, Ellen Barkin, distribucija FIVIA – Vojnik.

Festivali, nagrade Cannes; Toronto; New York; Torino

Otroška predstava Vidkova srajčica (Abonma Piščanec Peter)
2024-11-21 17:00 - 18:00 | Kino Pivka, Prečna ulica 1, Pivka, Slovenija, 6257, Slovenia
Otrok, mama, bratci in sestrice, postelja, žlička in skodelica s kaško – varen dom, kjer jemo, spimo in se igramo. Svet, ki ga otrok prepoznava iz lastnega vsakdana. Zunaj hiše: travnik, potok, grmovje in živali, ki jih otrok opazuje. Glej, pajek na pajčevini, ptič v zraku, bela ovca na travniku! Sonce na nebu in oblak! Tudi njih malček že pozna, nekatere z dvorišča, druge iz slikanic, saj ovčke in rake naši otroci prvič vidijo tam.
Predstava je primerna za otroke od 2. leta dalje in traja 35 minut.

Izvajalec: Gledališče FRU FRU

Predstava je del cikla otroškega abonmaja Piščanec Peter. Na voljo je še nekaj prostih mest, tako da se nam lahko pridružite tudi gledalci, ki se za abonma niste odločili. Nakup vstopnic je mogoč 15 minut pred predstavo na recepciji Krpanovega doma.

Koline pri Andrejevih - kulinarični večer
2024-11-16 18:00 - 21:00 | Turistična kmetija pri Andrejevih, Narin 107, Pivka, 6257, Slovenia
V sklopu Festivala kolin na Zelenem krasu se bodo zvrstili številni gurmanski dogodki, med njimi so tudi Koline pri Andrejevih.
Čaka vas prvovrstna kulinarična dogodivščina, v čast kolinam so Pri Andrejevih pripravili posebno večerno doživetje:
💚Dobrodošlica: Ocvirkovka in čjšpa
💚Zgodba burje in kleti: Pršut in kozarec vina
💚Župca: Bučna s pancetko
💚Vitamini in minerali: Radič
💚Dobrote na mizo: Svinjska rebrca, pečenica, dimljena vratovina, mlinci in krompir, zelje
💚Sladko: Sladica po Martinovo
👉Cena menija s kozarcem vina 32,00 €, v sproščenem vzdušju in s presenečenjem.
❗️Rezervacije na info@andrejevi.si ali po telefonu 05 753 20 70 ali na 040 573 157 do zapolnitve mest.

Frontier @ Bagrat Arazyan
2024-11-15 19:00 - 20:00 | Galerija Krpanov dom Pivka, Prečna ulica 1, Pivka, Slovenia, 6257, Slovenia
Vljudno vabljeni na otvoritev razstave Frontier (avtor: Bagrat Arazyan). Razstavo bo predstavila umetnostna zgodovinarka in likovna kritičarka Polona Škodič. Otvoritveni program bosta obogatila multiinstrumentalist Lado Jakša in Bagrat Arazyan.
